Témakörök	Követelmények középszinten	Követelmények kiegészítése emelt szinten	
Vendéglátó és turizmus ismeretek	
A vendéglátás alapjai	Legyen képes a vendéglátás történeti kialakulásának és fejlődésének hazai szakaszait, azok jellegzetességeit ismertetni.
Legyen képes a vendéglátás fogalmának meghatározására.		
 A vendéglátás tevékenységi körei	Ismerje a vendéglátás feladatkörét.
Legyen képes a vendéglátás tárgyi és személyi feltételeinek meghatározására.
Ismerje a vendéglátás dolgozóival szemben támasztott követelményeket.
Ismerje a munkahelyi kommunikáció szabályait.
Ismerje az élelmiszerromlás és élelmiszerfertőzés megelőzésének feladatait.	Ismerje a vendéglátás és a környezetvédelem összefüggéseit. Legyen képes folyamatszemléletben gondolkodni, rendelkezzen a feladatok szervezési részéhez tartozó alapvető ismeretekkel.	
A vendéglátás üzlethálózata	Ismerje a vendéglátó üzletek szakjelleg szerinti csoportosítását.
Üzletkörök, üzlettípusok jellemzőit.	Ismerje a vendéglátóüzletek kategorizálásának szempontjait, tudja a kategorizálás menetét megszervezni.	
 A turizmus alapjai	Legyen képes értelmezni a turizmus fogalmát.
Legyen képes bemutatni a turizmus kialakulásának főbb történeti szakaszait és azok jellegzetességeit.
Ismerje a turizmus helyét a nemzetgazdaságban.	Ismerje értékelni a turizmus gazdasági és társadalmi jelentőségét, ismerje a turizmus összefüggéseit a nemzetgazdaság egyéb ágaival.	
 A turizmus tevékenysége, tevékenységi formái, fajtái	Legyen képes értelmezni az aktív és passzív turizmus fogalmának lényegét.
Legyen képes meghatározni az aktív és passzív turizmus feltételrendszerét.	Tudjon az aktív és passzív turizmushoz kapcsolódó programokat tervezni.	
A turizmus és a környezet összefüggései	Ismerje a turizmushoz kapcsolódó legfontosabb természetföldrajzi tényezőket.	Ismerje a turizmus és környezetvédelem összefüggéseit.	
A vendéglátás és a turizmus kapcsolata	A vendéglátás és a turizmus fogalmi összefüggései, kapcsolódási pontjaik.	Jellemezze a kapcsolódások lehetőségeit. Ismerje a turizmus és vendéglátás nemzetközi trendjeit, hatását a hazai turisztikai piac alakulására.	
A turizmus, mint tevékenység feltételrendszere	Legyen képes felsorolni a turizmust lebonyolító szervezeteket és jellemzőiket.
Legyen képes felsorolni a turizmus tárgyi és személyi feltételeit, a dolgozókkal szemben támasztott követelményeket.	Ismerje a turizmust lebonyolító szervezetek működési feltételeit, a működésre vonatkozó legfontosabb jogszabályokat.
Ismerje a turizmus szervezetei közötti kapcsolatrendszer lényegét. Legyen tájékozott a gazdasági integráció fogalmáról, az integráció turizmusra gyakorolt hatásáról és érzékelhető jelenségeiről.	
A turizmus piaca	Ismerje a piac fogalmi meghatározását, ismerje a piac elemeinek fogalmi meghatározását (kereslet, kínálat, ár) és azok összefüggéseit. Ismerje az árképzés és a turisztikai piac szempontjából a valuta, deviza, vám szabályait.
Legyen képes bemutatni a turisztikai piac jellemzőit.
Ismerje a turisztikai piac alakulására ható tényezőket.
Legyen képes meghatározni a gazdasági verseny fogalmát, feltételeit.
Legyen képes elemezni a piaci kockázat lényegét.
Ismerje az árképzést a turizmusban.
Legyen képes vázolni a hazai turizmus fejlesztési lehetőségeit.	Ismertesse a turisztikai fogadóképesség fogalmát és a turizmus kínálatát.
Ismertesse a turisztikai keresletet befolyásoló tényezőket.
Legyen képes meghatározni a gazdasági verseny fogalmát a turizmus piacán.
Ismerje a piaci kockázat fogalmát és lényegét.
Ismertesse a beutaztatás és kiutaztatás árképzési szempontjait.	
A vendéglátás piaca	Ismerje a vendéglátás piacának általános jellemzőit.
Ismerje a vendéglátás piacára ható tényezőket.
Legyen képes jellemezni a hazai vendéglátás fejlesztési lehetőségeit.
Ismerje az árképzést a vendéglátásban.
Legyen képes a termeléshez szükséges gazdasági ismeretek alkalmazására.	Ismerje a vendéglátás iránti keresletet befolyásoló tényezőket.
Legyen képes a vendéglátás kínálatának tervezésére, marketingszemléletű árképzésre.
Legyen képes ismertetni a gazdasági verseny helyzetét a vendéglátás piacán.
Legyen képes elemezni a kockázati formákat és tényezőket a vendéglátás piacán.	
Általános ügyviteli alapismeretek	Ismerje az ügyvitel fogalmi meghatározását.
Legyen képes csoportosítani az ügyviteli feladatokat.
Ismerje az elszámolás és elszámoltatás lényegi meghatározását.
Legyen képes értelmezni az ellenőrzés fogalmát, ismertetni fajtáit.
Ismerje a szakmai kommunikáció szabályait.
Ismerje a pénzügyi és banki műveleteket, legyen képes ezek intézésére.	Képes a turizmus és vendéglátás ügyviteli feladatainak átlátására, a bizonylati fegyelem fontosságának értékelésére.
	
A turizmus és a vendéglátás ügyvitele	Tudja felsorolni a turizmus és a vendéglátás ügyviteli feladatait.
Legyen képes az éttermi kínálat tervezését elvégezni.
Ismerje a bizonylat fogalmi meghatározását bizonylat fogalmát, fajtáit, a kiállítás szabályait.
Ismerje az üzleti levelezés szabályait, formai és tartalmi követelményeit, a kezelési szabályait.
Ismerje a leltár fogalmi meghatározást, fajtáit, szabályait.
Legyen képes a tevékenység szervezési feladatait ellátni.
Ismerje a jegyzőkönyv tartalmi és formai elemeit, tudjon egyszerű statisztikákat, kimutatásokat készíteni.	Ismerje a turizmushoz és a vendéglátáshoz kapcsolódó elszámolási és elszámoltatási kötelezettségek teljesítésének és ellenőrzésének feladatait és legyen képes ezek végrehajtására.
Tudjon üzleti levelet készíteni. Tudjon forgatókönyvet készíteni a turizmus és a vendéglátás területén.

Szállodai alapismeretek	
Szálláshelyek, szállodák	Tudja a szálláshely fogalmát definiálni, fajtáit ismertetni.
Legyen képes ismertetni a szálláshelyek, szállodák kínálati elemeit.	Tudja a szállodák kategorizálásának elveit, ismerje a kategóriák közti különbségeket.	
A szálloda működésének tárgyi feltételei	Ismerje a szálloda telepítésének szempontjait.
Ismerje a szálloda működésének tárgyi feltételeit.
Tudja a szálloda helyiségeit és berendezéseit.
Legyen képes ismertetni a vendégszoba kialakításának jellemzőit, berendezéseit, felszereléseit.	Legyen képes a kockázati tényezők ismertetésére a szálláshelylétesítés és -értékesítés vonatkozásában.	
A szálloda működésének személyi feltételei	Legyen képes ismertetni a szálloda szervezeti felépítését, a szállodai munkaköröket és az azokhoz kapcsolódó feladatokat.
Legyen képes a munkaerő gazdálkodás fogalmi meghatározására.
Tudja a szállodai dolgozóval szemben támasztott alap- és szakmai követelményeket, kommunikációs szabályokat.	Legyen képes átlátni a vezetés különböző szintjeinek funkcionális tagozódását, a tevékenységi területeket és az ezekhez kapcsolódó döntési szinteket.
Ismeretei alkalmasak arra, hogy meghatározza a szállodai üzem irányításának hierarchikus felépítését, a vezetői munkakörök feladat- és felelősségi köreit.
Legyen képes a reklamációs ügyek intézését megoldani.	
Szállodai ügyvitel	Legyen képes meghatározni a szállodai értékesítéshez kapcsolódó ügyviteli feladatokat.
Ismerje a szálláshelyértékesítés részterületeinek ügyviteli szabályait.
Tudja a vendég érkeztetésével és elutazásával kapcsolatos adminisztratív feladatokat.	Ismeri a szállodai ügyvitel tagolódását, a szállodai értékesítés egyes részlegeinek ügyviteli feladatait.
	
A szállodai gazdálkodás	Tudja a szállodai gazdálkodás tervezésének területeit.
Legyen képes a bevétel és a költségek csoportosítására.
Legyen képes a szállodai jövedelmezőség fogalmi meghatározására, az eredménykimutatás és a költséghatékonyság lényegi megfogalmazására.	Ismeri a szállodai bevételelszámolás ellenőrzésének rendjét és feladatait.
Tájékozott a szálloda gazdálkodási rendszeréről és ennek a jövedelmezőségre gyakorolt hatásáról.
Tudja az eredménykimutatás menetét.	
A szállodai tevékenységhez kapcsolódó legfontosabb speciális jogszabályok, rendeletek és előírások	Tudja a szálloda biztonsági előírásait.
Tudja a tűzvédelem szabályait.
Legyen képes értelmezni a tulajdonvédelem fogalmát, a szálloda kártérítési felelősségét.
Legyen képes összefoglalni a munkavédelem, egészségügy, környezetvédelem szálláshelyekre jellemző előírásait.	Ismeri a munkavédelem, egészségügy, környezetvédelem, biztonságvédelem alapszabályait és összefüggéseit.
Tudja kezelni a vendégpanaszokat.
Tudjon adott szakmai szituációban döntést hozni, döntését érvekkel alátámasztani.	
Marketing alapismeretek	
A marketing fogalma, fejlődése	Tudja értelmezni a marketing fogalmát és alkalmazási területeit.
Tudja a marketing fejlődési fázisait.
Tudjon különbséget tenni a marketing-mix elemei között.	Ismerje a marketing folyamatát. Ismeri a marketingstratégiák típusait, a marketingkoncepció kialakításának módját és formáit.	
A piac, a piaci környezet elemzése	Legyen képes felismerni a vállalat mikro- és makrokörnyezetét.
Tudja definiálni a piac fogalmát és kategóriáit.
Legyen képes bemutatni a piac szerkezetét, a piaci formákat.	Tudja jellemezni a piaci szereplőket és a piactípusokat.
Ismerje a piac méretének mutatószámait.	
A fogyasztói magatartás	Tudja értelmezni a fogyasztói magatartást befolyásoló tényezőket.
Legyen képes bemutatni a vásárlói döntéseket befolyásoló tényezőket.
Tudjon különbséget tenni a vásárlási folyamat szakaszai között.
Legyen képes elemezni a vásárlási magatartás típusait.
Ismerje a személyiségtípusokat, az utastípusokat és a vendégtípusokat a vendéglátás, a turizmus és a szállodaipar területén.	Legyen képes elemezni a szervezetek beszerzési döntéseinek folyamatát.	
A piacszegmentálás. A célpiacok kiválasztása	Tudja értelmezni a célpiaci marketing lényegét és kialakulását.
Tudja értelmezni a piacszegmentáció lényegét.	Legyen képes bemutatni a célpiacok kiválasztásának elemeit.
Ismerje a termék-pozicionálást.	
A marketing információs rendszer	Legyen képes meghatározni a marketing információszükségletét.
Legyen képes bemutatni az információs rendszer funkcióit.	Tudja értelmezni a MIR belső rendszerét, működését.	
A piackutatás fajtái, módszerei, felhasználási területei	Legyen képes értelmezni a piackutatás funkcióit, folyamatát.
Tudjon piackutatáshoz szükséges információkat beszerezni.
Ismerje a piackutatás módszereit.	Legyen képes a marketingkutatási statisztikai módszerek alkalmazására, az információk megszerzésére és feldolgozására.
Legyen képes a piackutatási eredményeket értékelni.	
A termékpolitika, termékfejlesztés	Tudjon válaszolni a termék fogalmának kérdésére, osztályozását bemutatni.
Legyen képes a termékfejlesztés lényegét ismertetni.
Tudja elemezni a termék piaci életgörbéjét és az életgörbe egyes szakaszainak jellemzőit.	Tudja jellemezni az ötletkeresési technikákat a termékfejlesztésben.
Ismerje a marketing eszközök alkalmazásának lehetőségeit az életgörbe egyes szakaszaiban.
Ismeretei legyenek alkalmasak marketingterv összeállítására, egyes elemeinek kidolgozására. 	
Árpolitika, árstratégia	Tudjon felelni az ár fogalmára és szerepére, ismerje az árképzési elveket.
Ismerje az árképzés marketingszempontú értelmezését.
Tudja értelmezni az árak jogi szabályozásának alapelveit.
Ismerje az árdifferenciálás jelentőségét.	Legyen képes bemutatni a fedezeti pont értelmezését.
Legyen képes megfogalmazni a fogyasztói árelfogadást és árérzékenységet befolyásoló tényezőket.	
Az értékesítéspolitika, értékesítési csatornák kiválasztása	Ismerje az értékesítési csatornák fajtáit, tudja azokat jellemezni.
Legyen képes az értékesítési rendszer logisztikai és áruforgalmat elősegítő funkcióit megfogalmazni.
Legyen képes bemutatni a marketing és az elosztási csatornák közötti összefüggést.	Legyen képes felismerni a kereskedelem helyét és szerepét a piacgazdaságban.	
A marketing-
kommunikáció eszközrendszere	Ismerje a kommunikáció elméletét.
Legyen képes megfogalmazni a marketingkommunikáció lényegét.
Legyen képes bemutatni a kommunikációs mix elemeit.		
A reklám szerepe, tervezése	Legyen képes ismertetni a reklám fogalmát és szerepét.
Tudja jellemezni a reklám fajtáit.	Legyen képes a reklámeszközök és reklámhordozók közötti különbség meghatározására.
Tudja a reklámterv készítésének technikáját és módszerét. Ismerje a reklámetikai kódexben megfogalmazott alapvető szabályokat.	
A Public Relations	Tudjon válaszolni a Public Relations fogalmára, ismerje jellemzőit.
Legyen képes felsorolni a PR területeit.
Tudjon különbséget tenni a külső és belső PR között.
Kapcsolatszervezés. Ismerje az etikett és a protokoll általános és speciális szabályait az idegenforgalomban.	Tudjon különbséget tenni a PR akciók között és ismerje a szponzorálás formáit.	
Az eladásösztönzés és a személyes eladás	Tudjon válaszolni az eladásösztönzés fogalmára, funkcióira vonatkozó kérdésekre.
Ismerje az eladásösztönzés módszereit.
Legyen képes ismertetni a személyes eladás fogalmát, jellemzőit, előnyeit.
Legyen képes ismertetni az eladóval szemben támasztott követelményeket.
Ismerje a tárgyalási technikákat, a prezentáció elméleti felépítését.	Legyen képes átlátni az eladási magatartás és az értékesítési mód kapcsolatát.
	
Az image és az egyedi vállalati arculat	Tudja értelmezni az image lényegét.
Tudja értelmezni a Corporate Identity lényegét.	Ismeretei alkalmasak a vállalati arculat kialakításnak gyakorlati megvalósítására, az arculati stratégia megfogalmazására.

Az egyéb piacbefolyásolási eszközök	Legyen képes ismertetni a védjegy funkcióit, típusait.
Legyen képes meghatározni a csomagolás funkcióit és típusait.
Legyen képes ismertetni a direkt marketing lényegét.	Tudja értelmezni a márkaépítés folyamatát és a márkahűséget.
Ismertesse a direkt marketing fő csatornáit.
Tudjon válaszolni a vevőszolgálat szerepére és lényegére vonatkozó kérdésekre.
Ismerje az online marketing jelentőségét.